CELEX: 62011CA0568
Language: el
Date: 2013-06-20 00:00:00
Title: Υπόθεση C-568/11: Απόφαση του Δικαστηρίου (δεύτερο τμήμα) της 20ής Ιουνίου 2013 [αίτηση του Vestre Landsret (Δανία) για την έκδοση προδικαστικής αποφάσεως] — Agroferm A/S κατά Ministeriet for Fødevarer, Landbrug og Fiskeri [Δασμολογική κατάταξη — Συνδυασμένη Ονοματολογία — Προϊόν με βάση τη ζάχαρη, αποτελούμενο κατά 65 % από θειική λυσίνη και από ακαθαρσίες που προκύπτουν από τη διαδικασία παρασκευής — Κανονισμός (ΕΚ) αριθ. 1719/2005 — Κανονισμός (ΕΚ) αριθ. 1265/2001 — Χορήγηση επιστροφών στην παραγωγή για ορισμένα προϊόντα που χρησιμοποιούνται στη χημική βιομηχανία — Αχρεωστήτως καταβληθείσες κοινοτικές ενισχύσεις — Απόδοση των καταβληθέντων — Αρχή της προστασίας της δικαιολογημένης εμπιστοσύνης]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/15
            
         Απόφαση του Δικαστηρίου (δεύτερο τμήμα) της 20ής Ιουνίου 2013 [αίτηση του Vestre Landsret (Δανία) για την έκδοση προδικαστικής αποφάσεως] — Agroferm A/S κατά Ministeriet for Fødevarer, Landbrug og Fiskeri
   (Υπόθεση C-568/11) (1)
   
   (Δασμολογική κατάταξη - Συνδυασμένη Ονοματολογία - Προϊόν με βάση τη ζάχαρη, αποτελούμενο κατά 65 % από θειική λυσίνη και από ακαθαρσίες που προκύπτουν από τη διαδικασία παρασκευής - Κανονισμός (ΕΚ) αριθ. 1719/2005 - Κανονισμός (ΕΚ) αριθ. 1265/2001 - Χορήγηση επιστροφών στην παραγωγή για ορισμένα προϊόντα που χρησιμοποιούνται στη χημική βιομηχανία - Αχρεωστήτως καταβληθείσες κοινοτικές ενισχύσεις - Απόδοση των καταβληθέντων - Αρχή της προστασίας της δικαιολογημένης εμπιστοσύνης)
   2013/C 225/23
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   Agroferm A/S
   
      κατά
   
   Ministeriet for Fødevarer, Landbrug og Fiskeri
   
      Αντικείμενο
   
   Αίτηση προδικαστικής αποφάσεως — Vestre Landsret — Ερμηνεία του κανονισμού (ΕΚ) 1719/2005 της Επιτροπής, της 27ης Οκτωβρίου 2005, που τροποποιεί το παράρτημα Ι του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 286, σ. 1) και του κανονισμού (ΕΚ) 1265/2001 της Επιτροπής, της 27ης Ιουνίου 2001, για τη θέσπιση των λεπτομερειών εφαρμογής του κανονισμού (ΕΚ) 1260/2001 του Συμβουλίου σχετικά με την επιστροφή στην παραγωγή για ορισμένα προϊόντα του τομέα της ζάχαρης τα οποία χρησιμοποιούνται στη χημική βιομηχανία (ΕΕ L 178, σ. 63) — Δασμολογική κατάταξη για την χορήγηση επιστροφών παραγωγής για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία — Προϊόν με βάση τη ζάχαρη το οποίο παρασκευάζεται με ζύμωση με χρήση Corynebacterium glutamicum, αποτελούμενο κατά 65 % από θειική λυσίνη και από ακαθαρσίες που προκύπτουν από τη διαδικασία παραγωγής — Κατάταξη στην κλάση 2309, 2922 ή 3824 της συνδυασμένης ονοματολογίας — Αχρεωστήτως καταβληθείσες κοινοτικές ενισχύσεις
   
      Διατακτικό
   
   
               1)
            
            
               Η συνδυασμένη ονοματολογία που περιλαμβάνεται στο παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1719/2005 της Επιτροπής, της 27ης Οκτωβρίου 2005, έχει την έννοια ότι προϊόν που περιέχει θειική λυσίνη καθώς και ακαθαρσίες που προκύπτουν από τη διαδικασία παρασκευής πρέπει να καταταγεί στην κλάση 2309 ως παρασκεύασμα των τύπων που χρησιμοποιούνται για τη διατροφή των ζώων.
            
         
               2)
            
            
               Η αρχή της προστασίας της δικαιολογημένης εμπιστοσύνης έχει την έννοια ότι δεν προσκρούει σε αυτήν, σε περιστάσεις όπως αυτές της κύριας δίκης, αφενός, η εκ μέρους των εθνικών τελωνειακών αρχών αναζήτηση των αχρεωστήτως χορηγηθεισών επιστροφών στην παραγωγή για τη θειική λυσίνη τις οποίες ο παραγωγός έχει ήδη εισπράξει και, αφετέρου, η εκ μέρους τους άρνηση καταβολής επιστροφών στην παραγωγή για το προϊόν αυτό, για την οποία οι αρχές αυτές έχουν δεσμευτεί έναντι του εν λόγω παραγωγού.
            
         
      (1)  ΕΕ C 25 της 28.1.2012.